Diari Oficial de la Generalitat Valenciana


Sumari del DOGV 6189, del 21-01-2010 (2010/194)

Aprovació definitva del programa d'actuació integrada, del projecte d'urbanització i de l'adjudicació del Programa per Gestió Directa del Sector Número 8.
----------------------------------------------------------------------------------------------------------------------------------------------------------

### Dades del document

Número de DOGV
:   6189

Data del DOGV
:   21-01-2010

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2010/194


Data del document
:   01-12-2009

Organisme emissor
:   Ajuntament de Montaverner

Tipus de document
:   Informació Pública

Descriptors 

:   * Montaverner
    * pla d'urbanisme
    * administració local

Aprovació definitva del programa d'actuació integrada, del projecte d'urbanització i de l'adjudicació del Programa per Gestió Directa del Sector Número 8. [2010/194]  
El Ple municipal, en la sessió celebrada en data 19 de novembre de 2009, va adoptar, entre d'altres, el següent acord, per unanimitat del membres de la corporació:  
Primer. Aprovar el programa d'actuació integrada, amb les variacions incloses per la CTU en el pla parcial, projecte d'urbanització i plec de condicions administratives i particulars que regiran per a la selecció de l'empresari constructor de l'anomenat Sector Industrial Número 8, amb la salvetat del termini d'execució que passa a ser de 24 mesos i no dels 12 que diu el plec, d'acord amb el que disposen els articles 117, 120, 128, 132, 134, 152, 160 i 177 de la Llei 16/2005, de 31 de desembre, de la Generalitat, Urbanística Valenciana (LUV), i l'article 269 del Reglament d'Ordenació i Gestió Territorial i Urbanística i les modificacions introduïdes pel Decret Llei 1/2008, que modifica la LUV.   
Primer. 1er. Sol·licitar al Registre de la Propietat d'Albaida una certificació de domini i carregues, així com una nota marginal de l'inici del procediment de reparcel·lació de totes aquelles finques afectades per aquest procés.   
Segon. Adjudicar el Programa per Gestió Directa del Sector Número 8 a l'empresa pública Innovem, SL, d'acord amb la memòria del programa d'actuació integrada presentada en la proposta juridicoeconòmica que forma part de l'expedient i es procedisca a la signatura del procedent conveni urbanístic.  
Segon. 1er. Que la mercantil pública adjudicatària del programa assumisca el 10% del aprofitament que li correspon a l'Ajuntament, prèvia compensació del terreny, en funció dels valors explicitats en el programa.   
Segon. 2n. Renuncia a l'adjudicació del terreny de l'ajuntament, prèvia compensació del valor d'aquests al preu previst en la proposta juridicoeconòmica.  
Tercer. Estimar/desestimar les al·legacions, d'acord amb l'informe emès pel tècnic redactor a les al·legacions presentades pels afectats indicats en la part expositiva d'aquesta moció.  
Quart. Donar trasllat a la Conselleria de Territori i Habitatge de l'aprovació del programa, per tal de poder inscriure en el Registre de Programes de la Conselleria (art. 145 de la LUV).   
Quint. Publicar aquest acord en el Butlletí Oficial de la Província de València i Diari Oficial de la Comunitat Valenciana, de conformitat amb allò dispost en els articles 137 y 155 de la Llei 16/2005 (LUV).  
Sext. Notificar aquest acord a tots els interessats, donant audiència als recursos que pertoquen i recordant l'obligació de posar en coneixement de l'administració la situació jurídica de les finques afectades per la reparcel·lació.  
Autoritzar l'alcaldessa per tot allò que conduïsca a la conclusió de l'expedient administratiu corresponent al Sector Industrial número 8 de Montaverner.   
Contra el present acord es podrà interposar, potestativament i amb caràcter previ, recurs de reposició davant l'òrgan de l'entitat local que l'hagués dictat en el termini d'un mes, o directament recurs contenciós administratiu davant l'òrgan jurisdiccional competent, en el termini de dos mesos des de la percepció d'aquesta notificació, sense perjudici de qualsevol altre que s'estime convenient.  
Montaverner, 1 de desembre de 2009.- L'alcaldessa: Belen Esteve Pina.